Den har en horisontal jordstengel, og opp fra den vokser det én–tre blomsterstilker som blir 10–40 cm høye. På blomsterstilken sitter det tre høyblad med stilk. Høybladene er 12–18 cm lange, 8–20 cm brede og har mørkegrønn farge med rødskjær. Blomsten sitter et stykke over høybladene. De tre begerbladene er vinrøde til rødgrønne, og de tre kronbladene er hvite med en V-formet rød flekk.